Prijedlog

Na temelju članka 18. Poslovnika o radu Gradonačelnika Grada Velike Gorice (Službeni glasnik Grada Velike Gorice broj 1/2015 i 6/2015) Gradonačelnik Grada Velike Gorice dana \_\_\_\_\_\_\_\_\_\_\_\_ 2017. godine donosi

**PRAVILNIK**

o izmjeni i dopuni Pravilnika za dodjelu potpora poduzetnicima za pokriće troškova tehničke pomoći i ostalih konzultantskih usluga u prijavi i provedbi projekata koji će se financirati sredstvima EU

**Članak 1.**

Članak 3. mijenja se i glasi:

„Korisnici potpore mogu biti subjekti malog gospodarstva definirani Zakonom o poticanju razvoja malog gospodarstva (Narodne novine br. 29/2, 63/07, 53/12, 56/13) sa sjedištem, a obrtnici i prebivalištem na području Grada Velike Gorice minimalno 3 mjeseca do prijave na natječaj.“

**Članak 2.**

Članak 4. mijenja se i glasi:

„Zahtjevi se rješavaju prema redoslijedu prispijeća pojedinačno ili u skupinama do završetka Natječaja ili do utroška sredstava.

Prihvatljivi prijavitelji su oni koji do prijave na Natječaj imaju ugovorenu, naručenu ili u izradi uslugu tehničke pomoći iz članka 1. Pravilnika te dokaz o plaćanju usluge u tekućoj godini.

Kao dokaz o izvršenoj tehničkoj pomoći potrebno je dostaviti kopiju računa pružatelja usluge, kopiju izvoda o plaćanju te kopiju prijavnog obrasca s popratnom dokumentacijom u elektronskom ili pisanom obliku.“

**Članak 3.**

U članku 8. stavak 4 – briše se.

**Članak 4.**

Ovaj Pravilnik stupa na snagu danom objave u Službenom glasniku.

KLASA:

URBROJ:

U Velikoj Gorici,

**GRADONAČELNIK**

**Dražen Barišić**